ΓΡΑΠΤΗ ΕΡΩΤΗΣΗ P-3244/02

υποβολή: Harlem Dsir (PSE) προς την Επιτροπή

(11 Νοεμβρίου 2002)

Θέμα: Σύλληψη του εκπροσώπου της Τσετσενικής Κυβέρνησης Akhmed Zakaev, στην Κοπεγχάγη

Μετά τη σύλληψη του κ. Akhmed Zakaev τη νύχτα μεταξύ 29ης και 30ης Οκτωβρίου 2002 στην Κοπεγχάγη, μπορεί η Επιτροπή να αναφέρει ποιά είναι η κοινή εξωτερική πολιτική της Ευρωπαϊκής Ένωσης όσον αφορά τη ρύθμιση της σύγκρουσης στην Τσετσενία και τις σχέσεις με τους εκπροσώπους της κυβέρνησης του εκλεγμένου προέδρου της Τσετσενίας κ. Aslan Maskhadov.

Ο κ. Maskhadov εκλέχτηκε δημοκρατικά πρόεδρος της Δημοκρατίας της Τσετσενίας τον Ιανουάριο του 1997πό τον έλεγχο της ΔΑΣΕ.

Ο κ. Zakaev, εκπρόσωπος του Τσετσένου Προέδρου, και πρώην Υπουργός Πολιτισμού, ήταν τακτικός συνομιλητής των ρωσικών αρχών και είχε ιδιαίτερα συναντήσεις τον Αύγουστο του 2002 με τον κ. Ivan Rybkine, πρώην πρόεδρο του Συμβουλίου Ασφαλείας της Ρωσίας και τον Νοέμβριο του 2001 στο αεροδρόμιο Σεριμέτιεβο της Μόσχας με τον κ. Viktor Kazantsev, πρώην διοικητή των ομοσπονδιακών δυνάμεων στην Τσετσενία, εντεταλμένο από το Κρεμλίνο.

Η προσπάθεια ενοχοποίησης των νομίμων και εκλεγμένων εκπροσώπων του Τσετσενικού λαού την επαύριον της απόπειρας κατά του θεάτρου της οδού Melnikov στη Μόσχα και η εξομοίωσή τους με μία τρομοκρατική ομάδα δεν μπορεί παρά να καθυστερήσει τη ρύθμιση μιάς σύγκρουσης που έχει ήδη προκαλέσει άνω των 200 000 νεκρών και εξαφανισμένων από το 1994, δηλαδή άνω του 10 % του συνολικού πληθυσμού.

Θα παρέμβει η Επιτροπή στην κυβέρνηση του Βασιλείου της Δανίας για να εμποδίσει την έκδοση του Akhmed Zakaev στη Ρωσία, χώρα που δεν έχει καταργήσει τη θανατική ποινή η οποία έχει απλώς ανασταλεί έως το 2003·

Θα διευκρινίσει η Επιτροπή ποιά είναι η πολιτική της Ένωσης και θα εντείνει τις πιέσεις έναντι της Ρωσίας προκειμένου να επιτευχθεί ο σεβασμός των δικαιωμάτων του Τσετσενικού λαού, η παύση των παραβιάσεων των ανθρωπίνων δικαιωμάτων και ο τερματισμός της σφαγής του άμαχου πληθυσμού καθώς και μία πολιτική ρύθμιση της σύγκρουσης αυτής που δεν θα συνίσταται σε στρατιωτική λύση·

Απάντηση του κ. Patten εξ ονόματος της Επιτροπής

(2 Δεκεμβρίου 2002)

Σχετικά με την σύλληψη του κ. Zakayev, η Επιτροπή δεν μπορεί να παρέμβει σε νομικό ζήτημα το οποίο πρέπει να αντιμετωπιστεί μόνον από τις αρμόδιες δανικές αρχές και σύμφωνα με τη νομοθεσία της Δανίας.

Όσον αφορά την πολιτική της Ένωσης σχετικά με τη σύγκρουση στην Τσετσενία, η Επιτροπή επιθυμεί να επιβεβαιώσει ότι η εδραιωμένη θέση της Ένωσης σ'αυτό το θέμα έχει διατυπωθεί ρητά στον Πρόεδρο Πούτιν κατά την πρόσφατη Διάσκεψη Κορυφής Ένωσης-Ρωσίας που έλαβε χώρα στις Βρυξέλλες στις 11 Νοεμβρίου 2002. Ενώ εξέφρασε τον αποτροπιασμό της για την τρομοκρατίαπό όλες τις μορφές, η Ένωσηπενθύμισε

ρητά ότι η καταπολέμηση της τρομοκρατίας δεν μπορεί να γίνει σε βάρος των θεμελιωδών δικαιωμάτων του ανθρώπου. Επιπλέον, η Ένωση πίεσε την ρωσική πλευρά να προωθήσει χωρίς καμία καθυστέρηση μια πολιτική λύση που θα παρέχει το πλαίσιο για διαρκή ειρήνη, σταθερότητα και ανοικοδόμηση στην Τσετσενία.

Η Ένωση θα εξακολουθήσει να παρακολουθεί τις εξελίξεις επιτόπου στην Τσετσενία. Επιπλέον, η Ένωση δεν θα παραλείπει ναπογραμμίζει τις ανησυχίες της για το θέμα αυτό κατά το διμερή πολιτικό διάλογο που θα έχει με τη Ρωσική Ομοσπονδία. Παράλληλα, η Ένωση θα συμμετέχει ενεργά στις συζητήσεις και πρωτοβουλίες για την Τσετσενία στο πλαίσιο του Συμβουλίου της Ευρώπης και του Οργανισμού για την Ασφάλεια και τη Συνεργασία στην Ευρώπη. Εξάλλου, η Επιτροπή έχει χορηγήσει μέχρι σήμερα σχεδόν 90 εκατ. ευρώ από το 1999 για ανθρωπιστική βοήθεια στους πρόσφυγες και στα εκτοπισμένα άτομα στο εσωτερικό της χώρας τους στον Βόρειο Καύκασο και εξακολούθησε να πιέζει τις ρωσικές αρχές να δημιουργήσουν τις αναγκαίες συνθήκες για την παροχή αυτής της βοήθειας σε όλους όσοι τη χρειάζονται, με την απαιτούμενη ασφάλεια και αποτελεσματικότητα.